Lietuvos ir Nigerio santykiai

Lietuvos ir Nigerio santykiai – dvišaliai tarptautiniai santykiai tarp Lietuvos ir Nigerio.

Diplomatiniai santykiai užmegzti 2014 m. gegužės 30 d.

Abi šalys yra Jungtinių Tautų narės. Taip pat Lietuva yra Frankofonijos narė stebėtoja, kai tuo tarpu Nigeris – vienas iš organizacijos steigėjų. Vyrauja daugiašalis bendradarbiavimas.

Nigeris yra akreditavęs ambasadą Lietuvai,Užsienio atstovybės ir garbės konsulatai (Lietuvos Respublikos užsienio reikalų ministerija). Tikrinta 2022-10-23  tačiau nėra žinių, kad Nigerio atstovas būtų įteikęs skiriamuosius raštus Lietuvos prezidentui. 2022 m. pradžioje Lietuvoje Nigerio piliečių negyveno.Migracijos metraštis 2021 , Migracijos departamentas prie VRM

 Santykių istorija 
Yra duomenų, kad SSRS vykdytos Lietuvos okupacijos metais Nigeris palaikė ryšius su Lietuvos diplomatinėmis atstovybėmis.Kraujelis, R., 199 p.

Diplomatiniai santykiai tarp Lietuvos ir Nigerio užmegzti 2014 m. gegužės 30 d., Lietuvos nuolatinei atstovei Jungtinėse Tautose ambasadorei Raimondai Murmokaitei ir Nigerio nuolatiniam atstovui Jungtinėse Tautose ambasadoriui Bubakarui Bureimai Niujorke (JAV) pasirašius bendrąjį komunikatą dėl Lietuvos Respublikos ir Nigerio Respublikos diplomatinių santykių užmezgimo. Nigeris yra 179-a valstybė, su kuria Lietuva užmezgė diplomatinius santykius.Lietuva užmezgė diplomatinius santykius su Nigeriu (Lietuvos Respublikos Užsienio reikalų ministerija)

2013 m. įvyko Lietuvos inicijuotas dvišalis viceministrų susitikimas, kuriame Lietuvos viceministras Andrius Krivas pristatė Lietuvos kandidatūrą ir tarėsi dėl paramos rinkimuose į nenuolatines Jungtinių Tautų Saugumo Tarybos nares 2014–2015 metų kadencijai.UR viceministras tarptautiniams partneriams Ženevoje pristatė ES Rytų partnerystę ir Lietuvos kandidatūrą į JT Saugumo Tarybą (Lietuvos Respublikos užsienio reikalų ministerija)

 Ekonominiai santykiai 
2018 m. duomenimis, prekybos apyvarta tarp Lietuvos ir Nigerio siekė 11,1 tūkst. eurų, o iš Nigerio į Lietuvą importuojamų produktų nebuvo..

 Metai  2016  2017  2018 Eksportas į Nigerį (tūkst eur.) 52,4  9,8  11,1 Importas iš Nigerio (tūkst. eur.) 0,2  0  0

 Pasiuntinių ir ambasadorių sąrašas 

 Pasiuntiniai Lietuvai 
Nėra duomenų

 Pasiuntiniai Nigeriui 
Lietuva nėra akreditavusi ambasadoriaus Nigeriui.

 Šaltiniai 

 Literatūra 


 Nuorodos 
 Nigeris | Dvišalis bendradarbiavimas | Lietuva regione ir pasaulyje | Užsienio politika | Lietuvos Respublikos užsienio reikalų ministerija (urm.lt) 

Kategorija:Lietuvos diplomatiniai santykiai
Kategorija:Nigeris